ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மாற்றுத் திறனாளிகளின் வாகனப் பதிவில் திருத்தங்களை சாலை போக்குவரத்து அமைச்சகம் அறிவித்தது
வாகன உரிமையாளர்களின் தகவல்களை அவற்றின் பதிவின் போதே பெற்றுக் கொள்வதை உறுதி செய்வதற்காக மத்திய மோட்டார் வாகன விதிகள் 1989-இன் படிவம் 20-இல் திருத்தம் செய்வது குறித்து 2020 அக்டோபர் 22 அன்று சாலை போக்குவரத்து மற்றும் நெடுஞ்சாலைகள் அமைச்சகம் அறிவிக்கை ஒன்றை வெளியிட்டது.
வாகன உரிமையாளர்களைப் பற்றிய தகவல்கள் சரியான முறையில் பதியப்படுவதில்லை என்று சாலை போக்குவரத்து மற்றும் நெடுஞ்சாலைகள் அமைச்சகத்தின் கவனத்துக்கு வந்ததை அடுத்து இந்த நடவடிக்கை மேற்கொள்ளப்பட்டுள்ளது.
இந்த திருத்தத்தின் மூலம் மாற்றுத் திறனாளிகளுக்கு சொந்தமான வாகனங்களைப் பற்றிய தகவல்கள் சரியான முறையில் பதிவு செய்யப்படுவதோடு, அவர்களுக்கு வழங்கப்படும் சரக்குகள் மற்றும் சேவைகள் வரி சலுகை மற்றும் இதர பலன்களை எளிதாகப் பெற முடியும்.
கனரக தொழில்கள் துறையின் நிதி உதவித் தொகை உட்பட அரசின் பல்வேறு நலத் திட்டங்கள் மாற்றுத் திறனாளிகளுக்காக செயல்படுததுகின்றன. மோட்டார் வாகன விதிகள் 1989-இன் படிவம் 20-இல் செய்யப்படும் இந்தத் திருத்தத்தின் மூலம் மேற்கண்டவற்றின் பலன்கள் மாற்றுத்திறனாளிகளுக்கு முறையாக கிடைக்கும்.
இது தொடர்பான ஆலோசனைகள் மற்றும் கருத்துகள் பொது மக்களிடம் இருந்து 2020 ஆகஸ்ட் 19 அன்று வரவேற்கப்பட்டது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667034
-----
(Visitor Counter : 131
இளைஞர் நலன் மற்றும் விளையாட்டு அமைச்சகம்
ஒருமித்த கருத்துடன் ஒய் 20 அறிவிக்கை கையெழுத்து
ஜி20 தலைமைத்துவத்தின் ஒட்டுமொத்த கட்டமைப்பின் கீழ், ஒய்20 இந்தியா குழு கூட்டம் இன்று  வாரணாசியில் வெற்றிகரமாக முடிந்தது.
இந்தியாவின் தலைமைத்துவத்தின் கீழ், ஜி20 இன் ஒட்டுமொத்த கட்டமைப்பின் ஒரு பகுதியாக ஒய்20, உலகிற்கு புதிய மைல்கற்களை அமைத்துள்ளது. உச்சிமாநாட்டின் போது, ஒய்Y20 அறிவிக்கை விவாதிக்கப்பட்டது. அதன்பின், அது ஒருமித்த ஒப்புதலுடன் வெற்றிகரமாக கையெழுத்திடப்பட்டது.
அறிக்கையில் சேர்க்கப்பட்டுள்ள முக்கிய பரிந்துரைகள் -
வாழ்நாள் முழுவதும் கற்றலை மேம்படுத்துங்கள்
உலகளாவிய சவால்களுக்கு உலகளாவிய பணியாளர்களை தயார்படுத்துங்கள்
சர்வதேச ஆராய்ச்சி ஒத்துழைப்பை வலுப்படுத்துங்கள்
உலகளாவிய தொழிலாளர் உரிமைகளை மேம்படுத்துதல்
அணுகக்கூடிய நிலையான நிதியுதவி மற்றும் வழிகாட்டுதலை செயல்படுத்துதல்
ருத்ராக்ஷ் சர்வதேச ஒத்துழைப்பு மற்றும் மாநாட்டு மையத்தில் ஒரு முழுமையான அமர்வு நடைபெற்றது. ஒய்20 அறிவிக்கை, இந்தியா, இந்தோனேசியா ஏற்பாட்டுக் குழுப் பிரதிநிதி மற்றும் பிரேசில் ஏற்பாட்டுக் குழுப் பிரதிநிதி ஆகியோரைக் கொண்ட முக்கூட்டு நாடுகளால் வெளியிடப்பட்டது. கொடி அதிகாரப்பூர்வமாக ஒய்20 இந்தியா தலைவரால் பிரேசிலிய தூதுக்குழுத் தலைவரிடம் ஒப்படைக்கப்பட்டது.
ஒய்20 அறிக்கை வடிவில் உச்சிமாநாட்டின் முடிவு பிரதிநிதிகள் குழுவின் தலைவர்களால் கையெழுத்திடப்பட்டது, இது கடந்த சில மாதங்களில் நடைபெற்ற பல்வேறு கலந்துரையாடல்களின் முடிவைக் குறித்தது. இது ஒய்20 -இன் அடையாளம் காணப்பட்ட ஐந்து கருப்பொருள்கள் முழுவதும் உள்ள கூட்டுப் பொதுவான பார்வைக்கு ஒரு சான்றாகும், இது இளைஞர்களின் குரல்களை உலகளாவிய தளங்களில் மிக உயர்ந்த முடிவெடுப்பவர்களால் கேட்கப்படுவதை உறுதி செய்யும்.
4 நாள் உச்சிமாநாட்டின் போது, பிரதிநிதிகள் சாரநாத், புகழ்பெற்ற காசி விஸ்வநாதர் கோயில் மற்றும் கங்கை படித்துறைகள் ஆகிய இடங்களுக்கு ஆற்றில் பயணம் செய்தனர். இந்தியாவின் வளமான கலை, கலாச்சாரம் மற்றும் பாரம்பரியம் உலகம் முழுவதிலுமிருந்து வரும் பிரதிநிதிகள் மீது நீண்ட கால தாக்கத்தை ஏற்படுத்தியது. புனித நகரமான வாரணாசியின் வளமான மற்றும் மாறுபட்ட கலாச்சார பாரம்பரியம்; அதன் ஆன்மீகம், இலக்கியம், கலை மற்றும் இசை ஆகியவை ஜி20 நாடுகள், விருந்தினர் நாடுகள் மற்றும் சர்வதேச அமைப்புகளின் பிரதிநிதிகளை கவர்ந்தன.
மனித வள மேம்பாட்டு அமைச்சகம்
ஐஐடிக்கள் தேசத்தின் பெருமை: குடியரசுத் தலைவர் முர்மு
இந்திய தொழில்நுட்பக் கழகங்கள் தேசத்தின் பெருமை என்று குடியரசுத் தலைவர் திருமதி திரௌபதி முர்மு கூறினார். புதுதில்லியில் இன்று  ஐஐடி டெல்லியின் வைர விழாக் கொண்டாட்டங்களின் நிறைவு விழாவில் கலந்து கொண்ட அவர் இவ்வாறு தெரிவித்தார்.
கல்வி மற்றும் தொழில்நுட்பத் துறைகளில் இந்தியாவின் திறனை ஐஐடிக்கள் உலகிற்கு நிருபித்துள்ளன என்று குடியரசுத் தலைவர் கூறினார்.
ஒன்றுக்கும் மேற்பட்ட வகையில், ஐஐடிக்களின் கதை சுதந்திர இந்தியாவின் கதை.
இன்று உலக அரங்கில் இந்தியாவின் மேம்பட்ட நிலைப்பாட்டில் ஐஐடிக்கள் பெரும் பங்காற்றியுள்ளன.
ஐஐடியின் ஆசிரியர்களும் முன்னாள் மாணவர்களும் நமது அறிவாற்றலை உலகுக்கு எடுத்துக்காட்டியுள்ளனர்.
ஐஐடி டெல்லியிலும் மற்ற ஐஐடிக்களிலும் படித்தவர்களில் சிலர் இப்போது உலகையே திரும்பிப் பார்க்க வைத்த டிஜிட்டல் புரட்சியில் முன்னணியில் உள்ளனர்.
மேலும், ஐஐடிக்களின் தாக்கம் அறிவியல் மற்றும் தொழில்நுட்பத்தை தாண்டியுள்ளது.
கல்வி, தொழில், தொழில்முனைவு, சமூகம், செயல்பாடு, இதழியல், இலக்கியம் மற்றும் அரசியல் என வாழ்க்கையின் ஒவ்வொரு துறையிலும் ஐஐடியில் படித்தவர்கள் முன்னணியில் உள்ளனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1856542
எரிசக்தி அமைச்சகம்
ஒரே சூரியன், ஒரே உலகம், ஒரே மின்தொடர் கட்டமைப்பு ஆகியவற்றுக்கான நாடுகடந்த கிரிட் இணைப்புகள் பற்றிய மாநாடு புதுதில்லியில் நடைபெற்றது
18வது ஜி20 உச்சிமாநாட்டிற்கு முன்னதாக, "ஒரே சூரியன், ஒரே உலகம், ஒரே மிந்தொடர் கட்டமைப்பு  என்பதற்கான நாடுகடந்த கிரிட் இணைப்பு" என்ற தலைப்பில் ஒரு நாள் மாநாடு இன்று புது தில்லியில் நடைபெற்றது. மத்திய அரசின் மின் அமைச்சகத்தின் கீழ் உள்ள 'மஹாரத்னா' நிறுவனமான பவர் கிரிட் கார்ப்பரேஷன் ஆஃப் இந்தியா நிறுவனம்  மூலம் இந்த மாநாடு ஏற்பாடு செய்யப்பட்டது.
மாநாட்டில் உரையாற்றிய மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித் துறை அமைச்சர் திரு. ஆர்.கே.சிங், இந்தியா ஏற்கனவே தனது அண்டை நாடுகளுடன் எல்லை தாண்டிய தொடர்புகளை ஏற்படுத்தியுள்ளதாகவும், பல்வேறு எல்லைகடந்த நாடுகளுக்கிடையே இணைப்புகளை வலுப்படுத்தும் செயல்முறையில் இருப்பதாகவும் கூறினார்.
“ஒரே சூரியன், ஒரே உலகம், ஒரே மின்தோடர் கட்டமைப்பு என்பது அனைத்து நாடுகளும் சூரியனில் இருந்து ஆற்றலின் பலனைப் பெற உதவும். இது இன்றைய சூழலுக்கு மிகவும் பொருத்தமானது, குறிப்பாக நாம் புதுப்பிக்கத்தக்க ஆற்றலுக்கு மாறும்போது. இது 24 மணி நேரமும் புதுப்பிக்கத்தக்க ஆற்றலை மிகவும் மலிவானதாக மாற்றும். இது இருப்புத் தேவையையும் குறைக்கும். இதனால் பொது மக்களுக்கான மின்சாரச் செலவைக் குறைப்பதுடன், ஆற்றல் மாற்றத்திற்கும் இது உதவும்," என்றும் அமைச்சர் திரு. ஆர்.கே. சிங் குறிப்பிட்டார்.
மேலும் பேசிய அமைச்சர், நாடுகடந்த மின்தொடர் கட்டமைப்பு ஒன்றோடொன்று இணைக்கப்பட்டவுடன், அது சேமிப்பை சார்ந்திருப்பதை நீக்கும், இது விலைமதிப்பற்றது மற்றும் 24 மணிநேரம் புதுப்பிக்கத்தக்க எரிசக்திக்கு தேவைப்படுகிறது என்றார். "ஓஎஸ்ஓஓஜியைப் பெற்றவுடன், யாரும் மின்சாரம் இல்லாமல் இருக்க வேண்டியதில்லை. இது உலகத்தை ஒன்றிணைத்து, மின்சார வசதி இல்லாத லட்சக்கணக்கான மக்களுக்கு ஆற்றல் அணுகலை உறுதி செய்யும். நாம் அனைவரும் இதை முன்னோக்கி எடுத்துச் செல்வது அவசியம், இது உண்மையாக மாறும் என்று நான் நம்புகிறேன்,” என்றும் கூறினார்.
இந்த நிகழ்வில் அரசு அதிகாரிகள், சிந்தனையாளர்கள், தொழில்துறை, கல்வியாளர்கள், துறை வல்லுநர்கள், இந்தியா மற்றும் வெளிநாடுகளைச் சேர்ந்த பிரபல நிபுணர்கள் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 9.50 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841953
தொழிலாளர் மற்றும் வேலைவாய்ப்பு அமைச்சகம்
10.11 லட்சம் புதிய உறுப்பினர்கள் பணியாளர் வருங்கால வைப்பு நிதி நிறுவனத்தில் இணைந்துள்ளனர்
இன்று வெளியிடப்பட்ட பணியாளர் வருங்கால வைப்பு நிதி நிறுவனத்தின் தரவுகளின் படி, 2020 நவம்பர் மாதம் சுமார் 10.11 லட்சம் புதிய சந்தாதாரர்கள் இணைந்துள்ளனர்.
கொவிட்-19 பெருந்தொற்றுக்கு இடையிலும், 45.29 லட்சம் நிகர உறுப்பினர்களை இந்த நிதியாண்டில்  பணியாளர் வருங்கால வைப்பு நிதி நிறுவனம் இணைத்துள்ளது. நவம்பர் மாதத்தில் இணைந்து பங்களிப்பு தொகையை செலுத்தியுள்ள உறுப்பினர்கள் குறித்த தரவுகள் வெளியிடப்பட்டுள்ளன.
2020 நவம்பர் மாதத்தில் சுமார் 6.41 லட்சம் புதிய உறுப்பினர்கள் பணியாளர் வருங்கால வைப்பு நிதி நிறுவனத்தில் இணைந்துள்ளனர். பணியாளர் வருங்கால வைப்பு நிதி நிறுவனத்தில் இருந்து வெளியேறிய சுமார் 3.70 லட்சம் பழைய உறுப்பினர்கள் மீண்டும் இணைந்துள்ளனர்.
பணியாளர் வருங்கால வைப்பு நிதி நிறுவனத்தில் இணைந்துள்ள நிறுவனங்களுக்கிடையே உறுப்பினர்கள் பணி மாறுவதும், தங்களது பணியாளர் வருங்கால வைப்பு நிதி கணக்குகளை தொடர விரும்புவதும் இதன் மூலம் தெரிகிறது.
வெளியேறிய உறுப்பினர்கள் மீண்டும் இணைவதன் மூலம், நாட்டில் கொவிட்-19 பாதிப்புகள் குறைந்து வருவதைத் தொடர்ந்து, பணியாளர்கள் வேலைகளுக்கு திரும்புவதும் புலனாகிறது.
இந்த நிதியாண்டில்  பணியாளர் வருங்கால வைப்பு நிதி நிறுவன மொத்த உறுப்பினர் சேர்க்கையில் மகாராஷ்டிரா, ஹரியானா, குஜராத், தமிழ்நாடு மற்றும் கேரளா ஆகிய மாநிலங்களில் இருந்து சுமார் 53 சதவீதம் பேர் இணைந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690424
திருமதி நிவ்ருதி ராய் ஜூலை 12, 2023 அன்று இன்வெஸ்ட் இந்தியாவின் நிர்வாக இயக்குனர் மற்றும் தலைமை நிர்வாக அதிகாரியாக இணைந்துள்ளார். தொழில் மற்றும் உள்நாட்டு வர்த்தக மேம்பாட்டுத் துறையின்  இணைச் செயலாளர் திருமதி மன்மீத் கே நந்தாவிடம் இருந்து அவர் இந்த பொறுப்பை ஏற்றுக்கொண்டார். அவர் மார்ச் 2023-ல் நிர்வாக இயக்குநர் மற்றும் தலைமை நிர்வாக அதிகாரியாக இந்த கூடுதல் பொறுப்பை ஏற்றுக்கொண்டார்.
தொழில்நுட்பத் துறையில் குறிப்பிடத்தக்க பங்களிப்புகளுக்காக மதிப்புமிக்க நாரி சக்தி புரஸ்கார் விருதைப் பெற்றவர் திருமதி ராய். திருமதி நிவ்ருதி ராய் இன்டெல் நிறுவனத்தில் சர்வதேச வணிக மற்றும் தொழில்நுட்பத் தலைவராக 29 ஆண்டுகள் பணியாற்றிய நிலையில் இன்வெஸ்ட் இந்தியாவில் இணைந்துள்ளார். இந்தியாவில் இன்டெல் நிறுவனத்தின் வளர்ச்சி மற்றும் முதலீட்டை ஊக்குவிக்கும் வகையில் கடந்த 7 ஆண்டுகளாக இன்டெல் இந்தியாவின் தலைவராக இருந்தார். இன்டெல் இந்தியாவில் தனது பதவிக்காலத்தில், உள்நாட்டு தொழில்நுட்ப மேம்பாடு, ஸ்டார்ட் அப் சுற்றுச்சூழல் அமைப்பு, மின்னணு உற்பத்தி சுற்றுச்சூழல் அமைப்பு மற்றும் கொள்கை உருவாக்கம் ஆகியவற்றில் குறிப்பாக வளர்ந்து வரும் தொழில்நுட்பங்களில் கணிசமான பங்களிப்பை வழங்கினார்.
பல்வேறு தொழில்துறை அமைப்புகள் மற்றும் அரசாங்க குழுக்களில் தலைமைக் குழுவின் ஒரு பகுதியாக இருந்த அவர், தொழிற்சங்கங்கள், வணிகத் தலைவர்கள் மற்றும் அரசாங்கத் தலைவர்களுடன் பணியாற்றுவதில் ஏராளமான அனுபவத்தைக் கொண்டுள்ளார்.
புதிய இந்தியாவுக்கான பிரதமர் திரு. நரேந்திர மோடியின் தொலைநோக்குப் பார்வையின் கீழ் உருவாக்கப்பட்ட இன்வெஸ்ட் இந்தியா, மேக் இன் இந்தியா, ஸ்டார்ட் அப் இந்தியா, தேசிய ஒற்றைச் சாளர அமைப்பு, திட்ட கண்காணிப்புக் குழு மற்றும் பிரதமரின் அறிவியல், தொழில்நுட்பம் மற்றும் புத்தாக்க ஆலோசனைக் குழு உள்ளிட்ட அரசாங்கத்தின் முக்கிய முன்முயற்சிகளை செயல்படுத்துவதற்கு அளித்த சிறந்த பங்களிப்புக்காக அங்கீகரிக்கப்பட்டுள்ளது. அரசாங்கத்தின் தொலைநோக்கு பார்வையை செயல்படுத்த இன்வெஸ்ட் இந்தியா, தனியார் துறையின் நிபுணத்துவத்தைப் பயன்படுத்துகிறது. இது உயர் மட்ட வெளிப்படைத்தன்மை, நெறிமுறைகள் மற்றும் பெருநிறுவன ஆளுமை ஆகியவற்றை உள்ளடக்கியது.
இன்வெஸ்ட் இந்தியா நிர்வாகக் குழுவின் தலைவராக டிபிஐஐடியின் செயலாளர் திரு. ராஜேஷ் குமார் சிங் உள்ளார். அமைச்சரவை செயலகத்தின் செயலாளர் திரு. பி.கே. திரிபாதி, திருமதி ஆர்த்தி பட்நாகர், கூடுதல் செயலாளர் மற்றும் நிதி ஆலோசகர், டிபிஐஐடி; வெளியுறவு அமைச்சகத்தின் இணைச் செயலாளர் திரு. முகமது நூர் ரஹ்மான் ஷேக்; மஹிந்திரா குழுமத்தின் தலைவர் ஆனந்த் மஹிந்திரா, கேடில்லா ஹெல்த்கேர் தலைவர் பங்கஜ் ஆர்.பட்டேல், அம்புஜா நியோடியா குழுமத் தலைவர் திரு.ஹர்ஷவர்தன் நியோடியா, அக்சென்சர் தலைவர் மற்றும் மூத்த நிர்வாக இயக்குநர் திருமதி ரேகா எம்.மேனன், நாஸ்காம் தலைவர் திருமதி தேப்ஜானி கோஷ்; மற்றும் சிஐஐ இயக்குநர் ஜெனரல் திரு சந்திரஜித் பானர்ஜி ஆகியோர் வாரியத்தின் மற்ற உறுப்பினர்கள் ஆவர்.
சிறப்பு சேவைகள் மற்றும் கட்டுரைகள்
சென்னை சிஎஸ்ஐஆர் வளாகத்தில் சர்வதேச மகளிர் தினம் கொண்டாடப்பட்டது
சென்னை சிஎஸ்ஐஆர் வளாகத்தில் மார்ச் 8, 2023 அன்று, சர்வதேச மகளிர் தினம் கொண்டாடப்பட்டது. பாலின சமநிலைக்கான புதுமைக் கண்டுபிடிப்புகள் மற்றும் தொழில்நுட்பம் என்பது சர்வதேச மகளிர் தினம் 2023-ன் பொருளாகும்.
இந்நிகழ்ச்சியை டாக்டர் பிரபா தொகுத்து வழங்கினார். அதைத் தொடர்ந்து பெண்கள் அதிகாரம் பெறுவது குறித்து பெண் ஊழியர்கள் மற்றும் ஒப்பந்த ஊழியர்கள் பாடிய பாடலுக்கு எம்டெக் மாணவர்கள் நடனம் ஆடினார்கள். சர்வதேச மகளிர் தினக் கொண்டாட்டக் குழு தலைவரும், சிஎஸ்ஐஆர்-எஸ்இஆர்சி முதன்மை விஞ்ஞானியுமான டாக்டர் ஸ்மிதா கோபிநாத் உரையாற்றினார்.
சிஎஸ்ஐஆர்-எஸ்இஆர்சி இயக்குநர் டாக்டர் என். ஆனந்தவள்ளி வரவேற்புரையாற்றினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 133.17 கோடியைக் கடந்தது
நாட்டில் கடந்த 24 மணி நேரத்தில் 19,10,917 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 133.17 கோடியைக்  கடந்தது. 1,38,93,021 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,973 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,30,768 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.37 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 46 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,350 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 91,456 ஆக உள்ளது; இது கடந்த 561 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.26 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 8,55,692 கொவிட் பரிசோதனைகள் செய்யப்பட்டன. இதுவரை சுமார் 65.66 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 29 நாட்களில் 1 சதவீதத்திற்கும் குறைவாக நீடித்து, தற்போது 0.69 சதவீதமாக உள்ளது. தினசரித் தொற்று விகிதம் 0.86 சதவீதமாக பதிவாகியுள்ளது. இந்த எண்ணிக்கை தொடர்ந்து 70 நாட்களாக 2 சதவீதத்திற்குக் கீழே 105 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780758
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 58.07 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 58.07 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக 51,48,970 தடுப்பூசிகள் வழங்கப்படவிருக்கின்றன.
சுமார் 3.62 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1748506
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 122.41 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.34 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 9,905 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,08,183என அதிகரித்துள்ளது.
கடந்த 24 மணி நேரத்தில் 8,309 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,03,85.9 இது 544 நாட்களில் குறைந்தது
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.30 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.09, இது கடந்த 56 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.85 ஆகும். இது கடந்த 15 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.02 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775967
••••••
((Visitor Counter : 139
எரிசக்தி அமைச்சகம்
உயர் அழுத்த நேரடி மின்சார அமைப்பு முறையின் அடிப்படையில் இந்தியாவின் முதல் மின்வலி ஆதார மாற்றி
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் இந்திய எரிசக்தித் தொகுப்புக் கழகம், மின்வலி ஆதார மாற்றி  அடிப்படையிலான உயர் அழுத்த நேரடி மின்சார  அமைப்புமுறையான 320 கி.வா புகலூர் -திருச்சூர்  மின்சாரம் விநியோகத் திட்டத்தின் ஒருமுனை-I இன்று தொடங்கப்பட்டது. இதன் மூலம் நம் நாட்டின் தென்பகுதியில் எரிசக்தி அமைப்புமுறை வலுவடைந்துள்ளது. ஒருமுனை-II திட்டத்தைக் கடந்த பிப்ரவரி மாதம் பிரதமர் திரு நரேந்திர மோடி தொடங்கி வைத்தார். ஒருமுனை-I திட்டம் தற்போது தொடங்கப்பட்டிருப்பதன் வாயிலாகத் தனது முழு கொள்ளளவில் இந்த எரிசக்தித் திட்டம் இயங்க உள்ளது.
ரூ.5070 கோடி செலவில் ராய்கர்-புகலூர்-திருச்சூர் 6000 மெகாவாட் உயர் அழுத்த நேரடி மின்சார அமைப்பு முறையின் ஓர் பகுதியான புகலூர்- திருச்சூர் உயர் அழுத்த நேரடி மின்சார அமைப்புமுறை, திருச்சூர் மின்வலி ஆதார மாற்றி உயர் அழுத்த நேரடி மின்சார நிலையத்தின் மூலம் கேரளாவிற்கு 2000 மெ.வா மின்சாரத்தை வழங்கும்.
இந்தத் திட்டத்தின் மூலம் மின்வலி ஆதார மாற்றி தொழில்நுட்பத்தை இந்திய எரிசக்தித் தொகுப்புக் கழகம், முதன்முறையாக இந்தியாவிற்குக் கொண்டு வந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725340
பிரதமர் அலுவலகம்
நுவாகாயை முன்னிட்டு நாட்டு மக்களுக்கு பிரதமர் வாழ்த்து
புனித திருநாளான நுவாகாயை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“நுவாகாய் ஜுஹார் வாழ்த்துகள்!
இந்தப் புனித தருணத்தில் ஒவ்வொருவருக்கும் எனது வாழ்த்துகள். நமது விவசாயிகளின் தலைசிறந்த முயற்சிகள் மற்றும் தேசிய கட்டமைப்பில் அவர்களது பங்களிப்பை நுவாகாய் அன்று நாம் போற்றுகிறோம்.
ஒவ்வொருவரின் சீரான உடல் நிலை மற்றும் ஆரோக்கியத்திற்காக நான் பிரார்த்தனை செய்கிறேன்”, என்று கூறியுள்ளார்.
குடியரசுத் தலைவர் செயலகம்
ஹரித்வாரில் மார்ச் 27 அன்று திவ்ய பிரேம் சேவா மிஷன் வெள்ளி விழா கொண்டாட்டங்களின் நிறைவு விழாவில் குடியரசுத் தலைவர் பங்கேற்கிறார்
குடியரசுத்தலைவர் திரு ராம் நாத் கோவிந்த், 2022 மார்ச் 26 முதல் 27 வரை உத்தராகண்டில் பயணம் மேற்கொள்வார்.
2022 மார்ச் 27 அன்று ஹரித்வாரில் திவ்ய பிரேம் சேவா மிஷன் வெள்ளி விழா கொண்டாட்டங்களின் நிறைவு விழாவில் குடியரசுத் தலைவர் பங்கேற்று உரையாற்றுவார்.
------
(Visitor Counter : 111
அறிவியல் மற்றும் தொழில்நுட்பத்துறை
மார்பக, நுரையீரல் மற்றும் கல்லீரல் புற்றுநோய் செல்களைத் தடுக்கக் கூடிய கனிம-கரிம கலப்பு சேர்மத்தை, நானோ அறிவியல் மற்றும் தொழில்நுட்ப நிறுவனம் உருவாக்கியுள்ளது
மொகாலியில் உள்ள மத்திய அரசின் அறிவியல் தொழில்நுட்பத் துறை கட்டுப்பாட்டில் இயங்கும் தன்னாட்சி அமைப்பான நானோ அறிவியல் மற்றும் தொழில்நுட்ப நிறுவனம், புதுமையான, மார்பக, நுரையீரல் மற்றும் கல்லீரல் புற்றுநோய் செல்களைத் தடுக்கக் கூடிய புதுவகை உலோகமருந்துகள் கண்டுபிடிப்புக்கு வழிவகுக்கக்கூடிய, கனிம-கரிம கலப்பு சேர்மத்தை உருவாக்கியுள்ளது.
திட நிலையிலான இந்த பாஸ்போமாலிப்டேட் தொகுப்பு, பாலிஆக்ஸோமெட்டலேட் குடும்பத்தைச் சேர்ந்த பாஸ்போமாலிப்டிக் அமிலத்தின் கனிம உப்பு ஆகும். இந்த வகை உப்பு, புற்றுநோயை எதிர்க்கும் திறன்பெற்றது என ஏற்கனவே கண்டறியப்பட்டுள்ளது. டாக்டர் மோனிகா சிங் மற்றும் டாக்டர் தீபிகா சர்மா தலைமையிலான விஞ்ஞானிகள் குழு, புற்றுநோய் செல்களை அழிக்கக்கூடிய இந்த தொழில்நுட்பத்தைக் கண்டறிந்துள்ளனர். இந்த ஆராய்ச்சி முடிவு டால்டன் பரிமாற்றங்கள் இதழில் வெளியாகியுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 61.22 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 44,658 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.06%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,44,899ஆக உள்ளது.
குணமடைந்தவர்களின் விழுக்காடு 97.60% ஆக உயர்வு.
கடந்த 24 மணி நேரத்தில் 32,988 பேர் குணமடைந்துள்ளனர். இதுவரை மொத்தம் 3,18,21,428 பேர் குணமடைந்துள்ளனர்.
வாராந்திர தொற்று உறுதி விழுக்காடு  63 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  32 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 51.49 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1749453
(Visitor Counter : 156
அறிவியல் மற்றும் தொழில்நுட்பத்துறை
காவலூர் வைனு பாப்பு ஆய்வுக்கூடத்தின் 40 அங்குலம் தொலைநோக்கியின் 50-ஆம் ஆண்டு கொண்டாட்டம்
பல்வேறு நட்சத்திரங்களைக் கண்டுபிடித்த தமிழகத்தின் திருப்பத்தூர் மாவட்டம் வாணியம்பாடி அருகே உள்ள காவலூரில் அமைந்துள்ள வைனு பாப்பு ஆய்வுக்கூடத்தில் அமைக்கப்பட்டுள்ள 40 அங்குல தொலைநோக்கியின் 50-ஆம் ஆண்டு கொண்டாட்டம் கடந்த 15-16 ஆகிய தேதிகளில் நடைபெற்றது.
யுரேனஸ் கிரகத்தைச் சுற்றி வளையங்கள் இருப்பதையும். அதன் துணைக்கோளையும், கண்டுபிடித்து வானசாஸ்திரத்தில் முக்கிய பங்கு வகித்த பேராசிரியர் வைனு பாப்பு இந்த தொலைநோக்கியை அமைத்தார். இந்தத் தொலைநோக்கி மூலம் பல நட்சத்திரங்கள் கண்டுபிடிக்கப்பட்டன.
அறிவியல் மற்றும் தொழில்நுட்பத்துறையின் ஒரு உறுப்பு நிறுவனமான இந்திய வானியற்பியல் நிறுவனத்தின் கீழ் ஆய்வகத்தின் தொலைநோக்கி செயல்பட்டு வருகிறது. இந்த தொலைநோக்கி தற்போதும் பயன்படுவதாக அமைந்துள்ளது.
1960-ம் ஆண்டுகளில் நவீன வானியலை ஆராய்ச்சி செய்வதற்கு உயர்தரமான ஆய்வகம் இந்தியாவுக்கு தேவையாக இருந்தபோது பேராசிரியர் வைனு பாப்பு காவலூரை ஆய்வுக்கூடம் அமைப்பதற்கு தேர்வு செய்தார். காவலூரில் வான்வெளி சிறப்பாக இருந்ததும், தென்பகுதியில் அமைந்துள்ள அந்த இடம் வடக்கு மற்றும் தெற்கு வானத்தைக் காண்பதற்கு ஏற்றவகையில் இருந்தது. ஆய்வகம் தொடங்கப்பட்டு சில ஆண்டுகளுக்குப் பின்னர் கிழக்கு ஜெர்மனியிலிருந்து 40 அங்குலத் தொலைநோக்கியை வாங்கி 1972-ஆம் ஆண்டில் அது நிறுவப்பட்டடது.
இதன் பொன்விழாவைக் கொண்டாடும் வகையில் பெங்களுருவில் உள்ள இந்திய வானியற்பியல் நிறுவன வளாகத்தில் ஒரு நாள் கூட்டத்திற்கு ஏற்பாடு செய்யப்பட்டிருந்தது அதன் தொடர்ச்சியாக 16-ஆம் தேதி காவலூரில் விழா நடைபெற்றது. இந்த விழாவில் வானியல் வல்லுநர்கள் பொறியாளர்கள் தொலைநோக்கு உதவியாளர்கள் உள்ளிட்டோர் கலந்து கொண்டனர்.
காவலூரைச் சுற்றியுள்ள பகுதிகளில் இருக்கும் தொடக்கப்பள்ளி சிறார்களுக்கான ஓவியப்போட்டி நடைபெற்றது. போட்டிகளில் வென்றவர்களுக்கு விழாவில் பரிசுகள் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணலாம். https://pib.gov.in/PressReleasePage.aspx?PRID=1885269
நிலக்கரி அமைச்சகம்
சர்வதேச யோகா தினம், 2022 கொண்டாட்டம் நிலக்கரி அமைச்சகத்தின் யோகா திருவிழா கவுண்ட்டவுன் நிகழ்ச்சியைத் தொடங்கிவைத்த நிலக்கரித்துறை செயலாளர்
பிரதமர் திரு. நரேந்திரமோடி மேற்கொண்ட முயற்சிகள் காரணமாக, ஆண்டுதோறும் ஜுன் 21-ந் தேதியை சர்வதேச யோகா தினம் என்று அறிவிப்பதென்ற வரலாற்றுச் சிறப்புமிக்க முடிவை, ஐ.நா.பொதுச்சபை 2014-ல் மேற்கொண்டது. நமது கலாச்சாரம் மற்றும் ஆன்மீக பாரம்பரியத்தின் ஒருங்கிணைந்த அம்சமாக யோகா திகழும் நிலையில், உலகநாடுகள் அனைத்தும் யோகாவை அங்கீகரித்தது இந்தியாவிற்குக் கிடைத்த பெருமிதம் ஆகும். ஆண்டுதோறும், சர்வதேச யோகா தினம், காலையில் மாபெரும் யோகா பயிற்சியுடன் தொடங்கும், இந்த செயல்விளக்கத்திற்கு பிரதமரே தலைமையேற்பதோடு, அதன் தொடர்ச்சியாக, யோகா-வுடன் தொடர்புடைய பிற நிகழ்ச்சிகளும் நடைபெறும்.
சர்வதேச யோகா தினம், 2022-க்கு இன்னும் 67 நாட்களே உள்ள நிலையில், மத்திய நிலக்கரி அமைச்சகம், புதுதில்லி சாஸ்திரி பவனில், யோகோத்ஸவ் கவுண்ட்டவுன் நிகழ்ச்சிகளுக்கு ஏற்பாடு செய்திருந்தது.
இந்த நிகழ்ச்சிகளை, நிலக்கரி அமைச்சகத்தின் செயலாளர் டாக்டர்.அனில் குமார் ஜெயின் தொடங்கிவைத்தார். இந்த கவுண்டவுன் கொண்டாட்டத்தில், அமைச்சகத்தின் உயர் அதிகாரிகள் மற்றும் பிற ஊழியர்கள் கலந்து கொண்டனர். மொரார்ஜி தேசாய் தேசிய யோகா நிறுவனத்தின் நிபுனர்களான திரு.சத்யேந்திர குமார் சிங், யோகா சிகிச்சையாளர் திருமதி.நீத்து சர்மா மற்றும் திருமதி .ஹர்ப்ரீத் கவுர் உள்ளிட்டோர் வழிகாட்டுதலில், சாஸ்திரி பவன் வளாகத்தில் நடைபெற்ற யோகா பயிற்சியில் 100-க்கும் மேற்பட்டோர் பங்கேற்றனர்.
அலுவலகங்களுக்கான யோகா-இடைவேளை நடைமுறை குறித்தும் விரிவாக விளக்கமளிக்கப்பட்டது. காணொலி வாயிலாக இணைக்கப்பட்ட அனைத்து பொதுத்துறை நிறுவனங்களும், யோகா நிபுனர்களுடன் மிகவும் பயனுள்ள கலந்துரையாடல்களை நடத்தியதுடன், யோகா மிகவும் பயனளிக்கக் கூடியது என்பதோடு, இந்தப் பயிற்சியை தொடர்ந்து மேற்கொள்வதன் அவசியத்தையும் அனைவரும் உணர்ந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleseDetail.aspx?PRID=1817026